Kėdainių miesto centrinis stadionas

Kėdainių miesto centrinis stadionas – daugiafunkcis stadionas Kėdainiuose, šiaurinėje miesto dalyje, J. Basanavičiaus gatvėje, šalia Vilniaus–Šiaulių geležinkelio ties geležinkelio viaduku. Talpa – 3000 vietų. Stadione daugiausia vyksta futbolo varžybos (rungtyniauja FK Nevėžis ir kitos miesto komandos), taip pat vyksta kitų sporto šakų (pvz., lengvosios atletikos) rungtynės. Rengiamos šventės (kasmetinė Ledų šventė), vyksta koncertai. Į pietryčius nuo stadiono yra dvi atsarginės aikštės. Stadione vyko 5 Lietuvos futbolo taurės finalai (1961, 1968, 1970, 1972, 1973 m.), taip pat 1998 m. supertaurės rungtynės. Istorija Atidarytas 1955 m. 2002 m. stadione buvo 1500 vietų žiūrovams. 2006 m. pradėti rekonstrukcijos darbai, užtrukęs 16 metų. 2010 m. paklota „Desso Sport“ dirbtinė danga („FIFA Recommended 2 Star“ kokybė). Darbai vyko etapais, kadangi finansavimas skirtas atskiromis dalimis. 2020 m. stadionas vėl renovuotas – tais metais FK Nevėžis tapo I lygos nugalėtojais ir siekė dalyvauti 2021 m. A lyga pirmenybėse. 2021 m. paklota nauja dirbtinė danga. 2022 m. birželio 23 d. oficialiai baigta Kėdainių miesto stadiono rekonstrukcija. Į šį projektą investuota apie 4,5 mln. eurų. Stadiono rekonstrukcija prasidėjo 2005 m. Buvo įrengti galingi prožektoriai, tribūnos, įrengtos administracinės, tarnybinės ir pagalbinės patalpos. Buitinio pastato patalpose įrengtos keturios rūbines, standartus atitinkančios dušines, visi sanitariniai mazgai. Antrame aukšte – konferencijų salė. Pastato plotas užima 800 m². Finalai Šaltiniai